Návrh

Komuniké

Vláda SR na svojom zasadnutí dňa ............... schválila návrh zákona, ktorým sa mení a dopĺňa zákon č. 231/1999 Z.z. o štátnej pomoci v znení neskorších predpisov.

Od vstupu SR do EÚ poskytovanie štátnej pomoci nebude už schvaľovať Úrad pre štátnu pomoc ale Európska komisia. Slovenská republika bude však povinná pri schvaľovacom procese štátnej pomoci úzko spolupracovať s Európskou komisiou. Ďalej bude povinná najmä viesť evidenciu minimálnej pomoci a vypracovávať priebežné a ročné správy o poskytnutej štátnej pomoci v Slovenskej republike.

Úrad pre štátnu pomoc sa navrhuje zrušiť k 01.05.2004 a navrhuje sa, aby úlohy v oblasti štátnej pomoci od tohto termínu zabezpečovalo Ministerstvo financií Slovenskej republiky.

Novela zákona o štátnej pomoci upravuje nové úlohy SR v oblasti štátnej pomoci, ako aj presun kompetencií z Úradu pre štátnu pomoc na Ministerstvo financií Slovenskej republiky.